b"\n_START_ARTICLE_\nMarquesat de Guadalest\n_START_PARAGRAPH_\nEl marquesat de Guadalest \xc3\xa9s un t\xc3\xadtol nobiliari creat per Carles I en 1543 i concedit a San\xc3\xa7 de Cardona en perpetu\xc3\xaftat per a ell i els seus successors._NEWLINE_En un inici el marquesat abra\xc3\xa7ava les poblacions del Castell de Guadalest, Benimantell, Beniard\xc3\xa0 i Benifato. M\xc3\xa9s endavant estengu\xc3\xa9 la seua influ\xc3\xa8ncia territorial a altres nuclis de poblaci\xc3\xb3 ve\xc3\xafns de les comarques del Comtat i la Marina, com per exemple Famorca, Benidoleig, o Benimarfull, fins a l'any 1609, en qu\xc3\xa8 l'expulsi\xc3\xb3 dels moriscos provoc\xc3\xa0 que la major part d'aquestes terres foren despoblades._NEWLINE_L'\xc3\xbaltim Cardona, Marqu\xc3\xa9s de Guadalest, mor\xc3\xad sense descend\xc3\xa8ncia en 1699 i aix\xc3\xb2 provoc\xc3\xa0, en \xc3\xbaltima inst\xc3\xa0ncia, que aquest t\xc3\xadtol reicaiguera en la persona del Marqu\xc3\xa9s d'Ariza."